Loftslagsvaka verður á laugardaginn í Borgarnesi UMÍS ehf. í Borgarnesi stendur fyrir loftslagsvöku þar í bæ á laugardaginn kl. 17.00 . Vakan er hluti af alþjóðlegu átaki til að minna leiðtoga þjóða heims á mikilvægi þess að þeir nái metnaðarfullu og réttlátu samkomulagi á leiðtogafundinum í Kaupmannahöfn , um aðgerðir til að draga úr loftslagsbreytingum af mannavöldum . Loftslagsvakan í Borgarnesi verður haldin við inngang Skallagrímsgarðsins og er reiknað með að hún taki eina klukkustund . Þegar hafa þrjár slíkar vökur verið skráðar hérlendis , en samtals er vitað um 2.059 slíkar uppákomur í 115 löndum . Reyndar má gera ráð fyrir að töluvert fjölgi á þeim lista þegar nær dregur , segir í tilkynningu frá Umís .